Ποδοσφαιριστής της ΑΕΚ είναι και επίσημα ο Ερίκ Μοράν!



Ο 26χρονος Βάσκος χαφ υπέγραψε συμβόλαιο διάρκειας 3,5 ετών (σσ. μέχρι το καλοκαίρι του 2021) και στη συνέχεια ανακοινώθηκε από την Ένωση, η οποία έδωσε και ένα μικρό ποσό στην Λεγκανές για την απόκτησή του.



Η ανακοίνωση:



Η ΠΑΕ ΑΕΚ ανακοινώνει την απόκτηση του Ισπανού μέσου Ερίκ Μοράν Αρίμπας από την ισπανική Leganes. Ο ποδοσφαιριστής υπέγραψε συμβόλαιο με ισχύ έως το καλοκαίρι του 2021. Στην ομάδα μας θα φοράει τη φανέλα με το Νο 39.



Ο Ερίκ Μοράν γεννήθηκε στις 25 Μαΐου 1991 στο Portugalete, προάστιο του Μπιλμπάο. Αρχισε την καριέρα του από την τοπική ομάδα και στη συνέχεια βρέθηκε στις Aκαδημίες της Athletic Bilbao. Με την πρώτη ομάδα του συλλόγου έκανε ντεμπούτο το 2012.



Την περίοδο 2015-16 πήγε με τη μορφή δανεισμού στη Leganes, ενώ την επόμενη στη Real Zaragoza, η οποία μετά το τέλος του δανεισμού του τον διατήρησε στη δύναμή της, πριν επιστρέψει και πάλι στη Leganes τον Ιανουάριο του 2017.



Συνολικά ο Ερικ Μοράν έχει αγωνιστεί 102 φορές στις δύο πρώτες κατηγορίες της Ισπανίας, έχοντας πετύχει 3 γκολ. Εχει υπάρξει διεθνής με όλες τις "μικρές" Εθνικές ομάδες της Ισπανίας.



Ερίκ Μοράν, καλώς όρισες στην οικογένεια της ΑΕΚ!











